Adrift (Pazudušie)

Adrift (no ) ir ASV televīzijas seriāla "Pazudušie" otrās sezonas otrā sērija. Sērijas režisors ir Stīvens Viljamss, bet scenāristi ir Stīvens Maeda un Leonards Diks. Sērija pārraidīta 2005. gada 28. septembrī.

Sērijā attēloti notikumi no Loka un Keitas skatpunkta, kad viņi dodas uz bunkuru, vēl pirms tur ierodas Džeks. Paralēli parādīts arī Sojera un Maikla stāsts pēc "Citu" uzbrukuma, kad viņi ir iesprostoti okeāna vidū. Tāpat sērija redzams Maikla un Sūzenas šķiršanās process un Maikla centieni paturēt Voltu pie sevis.

 Sižets 

 Uz salas 
Pēc tam, kad "Citi" nolaupa Voltu un aizdedzina plostu, Sojers cenšas noturēt Maiklu pie samaņas, kamēr abi atrodas uz plosta atlūzas. Džins nekur nav redzams. Tikmēr Loks, pēc tam, kad kāds ievilka Keitu bunkurā, nolemj pats doties lejā.

Sojers veic Maiklam mākslīgo elpināšanu un cenšas viņu nomierināt, kad viņš sāk cīnīties un saukt pēc Volta. Loks, nokāpis lejā bunkurā, sāk to izpētīt un atrod Keitu, taču Dezmonds nekavējoties notēmē uz viņu ieroci. Tikmēr Sojers pārbauda, vai viņa pistoles lodes nav kļuvušas mitras, taču nejauši iemet daļu no tās ūdenī. Tajā brīdī pie plosta atlūzas parādās haizivs un sāk ap to riņķot. Sojers, neskatoties uz Maikla brīdinājumiem par iespējamu infekciju, ar grūtībām izvelk lodi no sava pleca.

Dezmonds notur Loku par kādu citu un nolaiž ieroci, bet, kad Džons neatbild uz jautājumu: "Ko viens sniegavīrs teica otram sniegavīram?", viņš atkal kļūst agresīvs. Dezmonds piespiež Loku sasiet Keitu un ieslēdz viņu pārtikas noliktavā. Tikmēr alā Džeks paņem pistoli un dodas pie lūkas. Sojers paskaidro Maiklam, ka laivā nebija ne pirātu, ne zvejnieku — tie bija cilvēki no salas, jo tāda laiva nav spējīga kuģot lielus attālumus. Sojers apsūdz Maiklu "Citu" uzbrukumā, un Maikls atbildē sabīstas, kliedzot uz Sojeru, lai viņš nesauc viņa dēla vārdu. Sojers tikai joko, un Maikls viņu apšļaksta, izraisot viņa plosta gabalu sabrukšanu, un Sojers negribīgi pievienojas Maiklam uz viņa plosta gabala.

Keitai izdodas atraisīties no virvēm, un viņa saprot ka atrodas pārtikas noliktavā. Visi produkti ir marķēti ar astoņstūra formas logotipu, uz kura redzams vārds Dharma un gulbja zīmējums. Keita nozog dažus šokolādes batoniņus un nolemj aizbēgt caur ventilācijas atveri griestos. Loks tikmēr stāsta, kā viņi visi nokļuvuši uz salas, uz ko Dezmonds pārsteigts uzzina, ka pārējā pasaule joprojām pastāv. Viņi iepazīstas. Dezmonds jautā, kurš no pasažieriem ir inficēts, bet Loks atbild, ka neviens. Pēkšņi atskan pīkstiens, un Dezmonds piespiež Loku ievadīt datorā skaitļus "4 8 15 16 23 42" un nospiest pogu "Izpildīt". Taimeris uz sienas atiestatās uz 108 minūtēm un sāk atpakaļskaitīšanu. Šajā laikā Džeks dodas lejā bunkurā un notikumi saplūst ar iepriekšējās sērijas beigām.

Sojeram izdodas tikt pie lielas plosta daļas, kamēr Maikls ar atlikušajām lodēm nogalina haizivi. Viņi abi uzkāpj uz šo plosta atlūzas un, izsmelti, aizmieg. No rīta Maikls sāk raudāt, uzskatot, ka ir vainīgs Volta nolaupīšanā, jo tieši viņš paņēma dēlu līdzi uz plosta. Drīz vien plosta atlūza ar viņiem tiek izskalota salas krastā, un viņi iznāk no ūdens pludmalē. Pēkšņi no krūmiem izskrien Džins ar sasietām rokām, kliedzot par "Citiem". Viņi viņu atraisa, bet tad pamana, ka no džungļiem viņiem tuvojas svešinieki — bruņoti ar nūjām.

 Maikla atmiņas 
Maikls dodas pie sava advokāta, lai cīnītos par Volta aizbildnību. Tomēr advokāts viņam paskaidro, ka Braiens Porters, visticamāk, iegūs aizbildnību pār Voltu, un Maiklam nebūs nekādu tiesību tikties ar savu dēlu. Turklāt pati tiesvedība viņam izmaksās lielu naudu. Neskatoties uz to, Maikls ir apņēmies cīnīties līdz galam. Vēlāk, kad Maikls un Sūzena tiekas advokātu klātbūtnē, Sūzenas pārstāvis norāda, ka Maikls kā tēvs ļoti maz zina par savu dēlu.

Citā tikšanās reizē, kad Maikls un Sūzena sarunājas divatā, viņa atzīst, ka ir pārliecināta — Maikls varētu uzvarēt tiesā, taču nesaprot, kāpēc viņš to vēlas, jo Maikls nespēj Voltam dot to, ko spēj viņa. Sarunas noslēgumā Sūzena lūdz viņam atlaist Voltu. Pēc kāda laika Maikls parkā satiek Sūzenu un mazo Voltu. Viņš apsola vienmēr mīlēt savu dēlu un kā atvadu dāvanu viņam pasniedz polārlāča rotaļlietu. Pēc tam Sūzena un Volts aiziet.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Daniels Dejs Kims — Džins Kvons

 Terijs O'Kvīns — Džons Loks
 Herolds Perino — Maikls Dosons
 Dominiks Monahans — Čārlijs Peiss
 Emīlija de Ravina — Klēra Litltone

 Otra plāna varoņi 

 Henrijs Ī. Kjusiks — Dezmonds Hjūms
 Tamāra Teilora — Sūzena Dosona (Loida)
 Mišela Rodrigesa — Ana Lusija Kortesa
 Adevale Akinvoje Agbadže — Eko kungs

 Ārējās saites 

Kategorija:Pazudušie